Znanstveni piknik održava se 5. godinu za redom s ciljem senzibiliziranja javnosti kako bi i Hrvatska dobila ZEZ – Znanstveno Edukativno Zabavni Centar u kojem bi se na svakodnevnoj bazi promovirala znanost. Možda niste znali, ali znanstvenih centara je prije 25 godina bilo 300 u svijetu. Danas ih je 3000. Vrijeme je da i Hrvatska dobije mjesto u kojem će njeni građani moći svakodnevno uživati u poslasticama koje im pruža znanost.

Posjetite Piknik, uživajte u ovogodišnjem programu i znanstveno se zabavite!

I ove godine organizatori Znanstvenog Piknika pripremili su više nego zanimljiv sadržaj koji se sastoji od :

Otvorenih radionica - koje rade cijeli dan za sve posjetitelje, bez najave.

Okruglih stolovi - u predavaonici ograničenog kapaciteta, do popunjenja.

Pozornice sa zabavnim sadržajem - prema rasporedu nastupa.

Znanstvene klope - cjelodnevna ugostiteljska ponuda na lokaciji.

Svaki dan od 10 do 17 sati očekuje vas više od 150 izlagača i znanstveno-zabavnih interaktivnih punktova.

Želite li se okušati u kemijskom laboratoriju s eksperimentima, posjetite Plivin svijet čudesnih pokusa i otkrijte kako nastaje duga u boci te mnoge druge zanimljivosti.

Više o programu potražite ovdje.